b'\n_START_ARTICLE_\nHarisa, Libanon\n_START_PARAGRAPH_\nHarisa (arabsko \xd8\xad\xd8\xb1\xd9\x8a\xd8\xb5\xd8\xa7) je pomemben romarski cilj, ki se nahaja visoko nad libanonskim mestom Jounieh. Z Jouniehom ga povezujeta ovinkasta cesta in kabinska \xc5\xbei\xc4\x8dnica, znana tudi kot\xc2\xa0\xc2\xbble t\xc3\xa9l\xc3\xa9f\xc3\xa9rique\xc2\xab. Kraj poleg vernikov privla\xc4\x8di tudi druge obiskovalce zaradi razgleda na Jounieh z obalo._NEWLINE_Osrednja to\xc4\x8dka je velik 15 tonski bronasti (pobarvan belo) kip device Marije z iztegnjenima rokama, poimenovan kot\xc2\xa0\xc2\xbbNa\xc5\xa1a libanonska (ali hari\xc5\xa1ka) gospa\xc2\xab\xc2\xa0oz.\xc2\xa0\xc2\xbbNa\xc5\xa1a libanonska devica\xc2\xab. Postavili so ga \xc5\xbee konec 19. stoletja, posve\xc4\x8den pa je bil leta 1908. V podstavku kipa je manj\xc5\xa1a kapelica._NEWLINE_Tik za kipom stoji ogromna modernisti\xc4\x8dna maronitska katedrala iz betona in stekla. Izmed ostalih cerkva razli\xc4\x8dnih denominacij je opazna gr\xc5\xa1kokatoli\xc5\xa1ka bazilika sv. Pavla v bizantinskem slogu, ki se nahaja ju\xc5\xbeno od kipa. Gradili so jo med letoma 1947 in 1962._NEWLINE_Hariso je 10. maja 1997 obiskal tudi pape\xc5\xbe Janez Pavel II.'